Ehdotus neuvoston asetukseksi (EY) yleisen tullietuusjärjestelmän mukaisten etuuksien väliaikaisesta peruuttamisesta Myanmarin liiton maatalousalan osalta /* KOM/97/0058 lopull. - ACC 97/0041 */



Virallinen lehti nro C 080 , 13/03/1997 s. 0018



Ehdotus neuvoston asetukseksi (EY) yleisen tullietuusjärjestelmän mukaisten etuuksien väliaikaisesta peruuttamisesta Myanmarin liiton maatalousalan osalta (97/C 80/10) KOM(97) 58 lopull. - 97/0041(ACC) (Komission esittämä 17 päivänä helmikuuta 1997) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon monivuotisen yleisen tullietuusjärjestelmän soveltamisesta 1 päivästä heinäkuuta 1996 30 päivään kesäkuuta 1999 tiettyihin kehitysmaista peräisin oleviin maataloustuotteisiin 20 päivänä kesäkuuta 1996 annetun asetuksen (EY) N:o 1256/96 ja erityisesti sen 12 artiklan 3 kohdan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että edellä mainitun asetuksen (EY) N:o 1256/96 mukaisesti Myanmarin liittoon sovelletaan yleisen tullietuusjärjestelmän mukaisia etuuksia, edellä mainitun asetuksen (EY) N:o 1256/96 9 artiklan mukaisesti nämä etuudet voidaan peruuttaa väliaikaisesti kokonaan tai osittain erityisesti silloin, kun maa, johon niitä sovelletaan, harjoittaa orjuutta missä muodossa tahansa, sellaisena kuin se on määritelty 25 päivänä syyskuuta 1926 ja 7 päivänä syyskuuta 1956 Genevessä tehdyissä yleissopimuksissa ja Kansainvälisen työjärjestön (ILO) yleissopimuksissa N:o 29 ja N:o 105, vapaiden ammattiyhdistysten kansainvälinen liitto (ICFTU) ja Euroopan ammatillinen yhteistyöjärjestö (ETUC) ovat ilmoittaneet komissiolle 2 päivänä tammikuuta 1997 niiden monivuotisen yleisen tullietuusjärjestelmän soveltamisesta vuosina 1995-1998 tiettyihin kehitysmaista peräisin oleviin teollisuustuotteisiin 19 päivänä joulukuuta 1994 annetun asetuksen (EY) N:o 3281/94 (1) perusteella jättämän näille maille teollisuusalalla myönnettyjen tullietuusjärjestelmän mukaisten etuuksien peruuttamista koskevan yhteisen valituksen oikeudellisen vaikutuksen ulottamisesta koskemaan edellä mainittua asetusta (EY) N:o 1256/96. ICFTU:n ja ETUCin alkuperäisen valituksen johdosta komission tekemän tutkimuksen aikana keräämät tiedot ja sen niistä tekemät päätelmät voidaan ottaa huomioon pätevinä ICFTU:n ja ETUCin 2 päivänä tammikuuta 1997 ilmoittaman soveltamisalaltaan laajennetun valituksen tarkastelussa, sillä näiden tietojen ja päätelmien yleisluontoisuuden perusteella ei tarvita erityistä täydentävää tutkimusta maatalousalalla, tutkimuksensa päätteeksi komissio on antanut 18 päivänä joulukuuta 1996 ehdotuksen asetukseksi yleisen tullietuusjärjestelmän mukaisten etuuksien väliaikaisesta peruuttamisesta Myanmarin liitosta peräisin olevien teollisuustuotteiden osalta niin pitkäksi aikaa kuin syytöksen kohteena olevien käytäntöjen lopettamista ei ole vahvistettu, samoista syistä ja samoin edellytyksin olisi peruutettava yleisen tullietuusjärjestelmän mukaiset etuudet myös Myanmarin liiton maatalousalan osalta, ja Euroopan unioniin matkalla oleviin tavaroihin ei pitäisi soveltaa tätä peruutustoimenpidettä, jos niiden lähetys on tapahtunut ennen tämän asetuksen voimaantuloa, ON ANTANUT TÄMÄN ASETUKSEN: 1 artikla Peruutetaan 29 päivänä kesäkuuta 1996 annetulla asetuksella (EY) N:o 1256/96 Myanmarin liitolle myönnetyt tullietuudet. 2 artikla Neuvosto lopettaa tämän asetuksen soveltamisen komission ehdotuksesta, kun se toteaa komission kertomuksen perusteella, että pakkotyövoiman käyttö Myanmarin liitossa on lopetettu. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä ei sovelleta tavaroihin, joiden osalta on todistettu, että ne on lähetetty kohti Euroopan unionia ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 348, 31.12.1994, s. 1.